مقدمة : تعد كلية الفنون الجميلة من الكليات المفضلة لكل من يتمتعون بحس فني ويردون دراسة هذا النوع أكاديميا ، كلية الفنون الجميلة من الكليات المتميزة جدا والتي نراها دائما تمتليء بالمواهب الكثيرة ويعدها البعض بالنسبة له الطموح الذي يسعى الى تحقيقة في الحياة وبالفعل فالدراسة في كلية الفنون الجميلة ممتعه ع الرغم من أنها متعبه في كثير من الاحيان لكن من يحب هذا النوع من الدراسة لن يشعر بالمجهود .
سؤال وجواب عن كلية او معهد الفنون الجميلة
شكد المعدل المطلوب ؟
المعدل يختلف من جامعة الى أخرى بس تقريبا هيه تقبل ٦٣ واكو جامعات ٦٢ و ٦٤ و ٦٧ وحتى ٦٩ فيعني المعدل يختلف من جامعة الى أخرى .
زين ومعهد فنون جميلة ؟
هذا المعهد يقبل خريجين الثالث ويقبل الفرعين همين العلمي والادبي .
شكد عدد سنوات الدراسة ؟
المعهد ٥ اذا طلعت من الاوائل تحول كلية الي هي دراستها ٤ سنوات .
زين شنو أقسامها ؟
اغلب المحافظات ٣ اقسام الي هنه " فني وتشكيلي ومسرحي " اما في بغداد " قسم خط ، قسم المسرح ، قسم الموسيقى ، قسم التشكيلي ، قسم التربية الفنية ، قسم التصميم ، قسم النحت .. وغيرها " .
اكو مسائي وشكد المعدل ؟
نعم اكو مسائي المعدل ٦٠ والقسط مليون .
زين اكو اهلي ؟
لا يوجد اهلي .
شكد عدد المواد الي راح ندرسها ؟
١٤ مادة بيهم سهلات جدا وبيهم صعوبة واكو عملي هم .
من اتخرج شنو اشتغل ؟
تربية فنية تكدر تشتغل وتتعلم الخط والرسم والنحت بمراحل سهلة واشغال يدوية وطبعا التمثيل والمسرح كلنا نعرفه .
نصيحة : الفن جميل وراقي والرسم حلو والنحت حلو تتعلم النحت وتصير بارع بي والخط والتمثيل لازم لازم يكون عندك جراءة وعندك التصميم لوحات تصمم مال شركات ومحلات واكو بعد غير مجالات تبدع بيهم مو بس هذني يعني قسم حلو الي يرغبه .